section_heading: Životopis
paragraph_text: Osnovnu školu završava u rodnom Splitu. Srednju školu polazi u Čileu. Diplomirao je na Pravnom fakultetu u Zagrebu 1961. U Strasbourgu 1963. diplomira komparativno pravo i europske studije. Doktorirao na Pravnom fakultetu u Beogradu 1967. tezom “Integralna teorija prava”.[http://www.pravst.unist.hr/ljudi.php?p=26&s=1008 Pravni fakultet, Sveučilište u Splitu, ''Prof. dr. sc. Nikola Visković, umirovljeni profesor''] (pristupljeno 4. siječnja 2018.) Radi na Pravnom fakultetu u Splitu od 1961. do 2008. kao profesor teorije prava i države. Dekan je splitskog Pravnog fakulteta od 1983. do 1985. U zvanje redovnog profesora biran 1985. Suosnivač je ekološke stranke Zelena akcija Split (1989.) i saborski zastupnik (1990. – 1992.) u prvom sazivu Sabora RH. U mirovini je od 2008. Od 2009. je profesor emeritus Sveučilišta u Splitu. Napisao je više od šest stotina znanstvenih i publicističkih tekstova pravne i politološke tematike. Prvi se u Hrvatskoj sustavno bavi pitanjima kulturne zoologije i kulturne botanike. Prevodio je književnost Pabla Nerude, Comtea de Lautréamonta i Miguela de Unamunoa, kao i djela iz područja filozofije prava (Norberto Bobbio). Govori španjolski, talijanski, francuski i engleski jezik. Služi se portugalskim i njemačkim.